Foto: Hina

JOSIPA RIMAC, direktorica HDZ-ove kampanje i bivša gradonačelnica Knina, koja se pozicije odrekla kako bi što bolje vodila spomenutu kampanju, ostat će sutra bez zastupničkog imuniteta, nekoliko dana nakon što se pridružila ostalim zastupnicima u Saboru.



Trenutno je pod istragom Uskoka, a uskoro se očekuje i dizanje optužnice protiv nje. Uskok je sumnnjiči da je kao gradonačelnica Knina neosnovano stekla stambeni prostor te tako oštetila državu za najmanje pola milijuna kuna.

HDZ ne smatra da će ovakav razvoj situacije naštetiti stranci u predizbornom razdoblju, a u obranu Rimac stao je i Karamarko.

Tekst se nastavlja ispod oglasa

Na upit je li iznenađen zahtjevom za skidanjem zastupničkog imuniteta Josipi Rimac, istaknuo je da je vrlo interesantno to što se to radi sada.



"To je redovita procedura, zahtjev za skidanje imuniteta zbog istražnih radnji koje bi trebalo provesti, ali je vrlo interesantno da se to upravo sada događa. Državni odvjetnik, da je mudar, to mogu javno reći, ostavio bi to za dan poslije izbora", rekao je Karamarko, a na upit zašto je Rimac ulazila u Sabor kad se znalo da se vodi istraga, dodao je da je to bilo "davno dogovoreno i planirano i kad se dogovorimo ne volimo odstupati od naših dogovora".